- Hindi News
- National
- 40 कुर्सियों के चक्कर में 146 दिन से बंद है आईएसबीटी 43 का नया एसी बस टर्मिनल
40 कुर्सियों के चक्कर में 146 दिन से बंद है आईएसबीटी-43 का नया एसी बस टर्मिनल
अगले डेढ़ महीने में पूरा कर देंगे काम
कई बार लिखा काम पूरा करो पर नहीं हुआ
लोगोंको सुविधा देने के नाम पर पहले आला अधिकारियों के आगे नंबर बनाए और फिर लोगों को ही भूल गए। यह अालम है यूटी इंजीनियरिंग डिपार्टमेंट के काम का। इंटर स्टेट बस टर्मिनल (आईएसबीटी) सेक्टर-43 में लोगों की सहूलियत के लिए नए टर्मिनल बनाए गए और 7 अक्टूबर को इसका उद्घाटन सांसद किरण खेर ने किया। इस उद्घाटन के 4 महीने बीत जाने के बाद भी इसे शुरू नहीं किया जा सका है।
4महीने में 40 कुर्सियां नहीं लगा पाए: यहनया टर्मिनल एयर कंडीशंड बसों के लिए बनाया गया। यहां पंजाब के विभिन्न शहरों और हिमाचल के लिए जाने वाली एसी बसें लगाई जानी थीं, लेकिन इस पूरे टर्मिनल को बंद रखा गया है। अक्टूबर में जब इसका उद्घाटन किया तो वेटिंग रूम में डमी कुर्सियां लगा दी गईं, लेकिन बाद में उन्हें वहां से हटा दिया गया। इंजीनियरिंग डिपार्टमेंट ने इसकी प्लानिंग में ही गलती की क्योंकि उन्होंने फर्नीचर के लिए ऑर्डर दिया ही नहीं और यह सोचते रहे कि सीटीयू फर्नीचर लगाएगा, लेकिन बाद में जब सीटीयू ने कहा कि यह जिम्मा उसका नहीं, बल्कि इंजीनियरिंग डिपार्टमेंट का है तो अफसर हरकत में आए। पिछले चार महीने में वेटिंग रूम की 40 कुर्सियों को डिपार्टमेंट नहीं लगवा पाया है।
चीफ इंजीनियर कहते हैं अभी डेढ़ महीना और लगेगा
^हम इंजीनियरिंग डिपार्टमेंट को कई बार टर्मिनल पर फर्नीचर का काम पूरा करने के लिए लिख चुके हैंं, लेकिन अभी तक नहीं हुआ। -अमिततलवार, सीटीयू डायरेक्टर
^अगले डेढ़ महीने में हम काम पूरा कर देंगे और टर्मिनल्स को शुरू कर दिया जाएगा क्योंकि फर्नीचर के टेंडर लग चुके हैं और जल्द ही काम शुरू हो जाएगा। -मुकेशआनंद, चीफ इंजीनियर
अफसरों की लेटलतीफी से हुई देरी
इंजीनियरिंगडिपार्टमेंट के अफसरों की लेट लतिफी के कारण एसी बसें उन टर्मिनल्स पर नहीं लग रहीं। जहां फिलहाल इन बसों को लगाया गया है वहां पर तो कंडक्टर, ड्राइवर और ही लोगों के बैठने का सही इंतजाम है। ऐसे में इस बस टर्मिनल में आने वाले लोग परेशान होने को मजबूर हैं, लेकिन इंजीनियरिंग डिपार्टमेंट फर्नीचर के टेंडर्स को फाइनल नहीं कर पा रहा। अफसरों की लेटलतीफी का खामियाजा लोगों को भुगतना पड़ रहा है। अब यह दावे किए जा रहे हैं कि अगले डेढ़ महीने में इन टर्मिनल्स को शुरू कर दिया जाएगा।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva